Diari Oficial de la Generalitat Valenciana


Sumari del DOGV 8553, del 22-05-2019 (2019/4209)

Notificació de la sentència dictada en el procediment ordinari número 728/2016.
-------------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4209


Organisme emissor
:   Jutjat de Primera Instància Número 3 d'Alacant

Tipus de document
:   Edicte

Notificació de la sentència dictada en el procediment ordinari número 728/2016.   
 [2019/4209]  
Demandant: Wifidom, SL.  
Procuradora: senyora Martínez Polo  
Demandats: Broadband Costa Blanca, SL, i Michael Thomas Coard.  
  
Jorge Cuéllar Otón, lletrat de l'Administració de justícia del Jutjat del Mercantil número 3 d'Alacant amb seu a Elx, mitjançant aquest edicte faig saber que en aquest jutjat es tramiten actuacions de judici ordinari número 728/9195-YU, a instàncies de Wifidom, SL, representada per la procuradora senyora Martínez Polo, contra Broadband Costa Blanca, SL, i Michael Thomas Coard, declarats en rebel·lia i en parador ignorat, en les quals s'ha dictat sentència, la dispositiva de la qual és com segueix:  
  
«Dispositiva  
Estime íntegra de la demanda presentada per l'entitat mercantil Wifidom, SL, que compareix representada per la procuradora dels tribunals María Concepción Martínez Polo, contra els demandats, la mercantil Broadband Costa Blanca, SL, i el seu administrador Michael Thomas Coard, i :  
1r. Condemne la demandada, la mercantil Wifidom, SL, al pagament a l'actora de la quantitat de vint mil dos-cents noranta-nou euros, vint-i-set cèntims 20.299,27. ?, més interessos de la Llei 3/2004, des del venciment de l'obligació.  
2n. Declare que Michael Thomas Coard, com a administrador únic de l'entitat mercantil Broadband Costa Blanca, SL, va ometre el deure de conducta en el termini de dos mesos des de l'esdeveniment de causa legal de dissolució, a l'adequació del capital social, o a la dissolució de la societat, o al plantejament de concurs de creditors, que incorre en responsabilitat solidària respecte dels deutes de l'esmentada mercantil posteriors als fets dels quals deriva la responsabilitat.  
  
3r. Condemne Michael Thomas Coard, com a administrador únic de l'entitat mercantil Broadband Costa Blanca, SL, a estar i passar per l'anterior declaració i al fet que pague conjuntament i solidàriament amb la codemandada, la mercantil Broadband Costa Blanca, SL, a l'actora, la quantitat de vint mil dos-cents noranta-nou euros, vint-i-set cèntims 20.299,27. ?, més interessos de la Llei 3/2004, des del venciment de l'obligació.  
Tot això amb expressa condemna a costes processals a la part demandada. Notifiqueu aquesta resolució a les parts i feu-los saber que no és ferma i que en contra es pot interposar recurs d'apel·lació en aquest jutjat en el termini de 20 dies a comptar des de la data de la seua efectiva notificació. S'haurà de constituir el depòsit exigit per a l'admissió del recurs i, si escau, el pagament de la taxa que legalment pertoca.  
  
Així, aquesta és la meua sentència, de la qual s'unirà testimoniatge a les actuacions corresponents, que pronuncie, mane i signe.»  
  
I perquè servisca de publicació en el Diari Oficial de la Generalitat Valenciana, expedisc i signe aquest edicte.  
  
Elx, 27 de juliol de 2018.- El lletrat de l'Administració de justícia: Jorge Cuéllar Otón.